ಚೂರ (ಬಳೆ ಶಾಸ್ತ್ರ)

## ಚೂರ (ಬಳೆ ಶಾಸ್ತ್ರ)
ಚುರಾ (ಹಿಂದಿ-ಉರ್ದುಡ್), ಚುಡಾ, ಅತ್ತ್ಂಡ ಚುಡ್ಲೋ(ಗುಜರಾತಿಡ್) ಪಂಡ ಮದಿಮೆದ ದಿನೊಟು ಬೊಕ್ಕ ಅಯಿಡ್ದ್ ಬೊಕ್ಕ ಒಂಜಿ ಅವಧಿಗ್, ವಿಶೇಷವಾದ್ ಭಾರತೀಯ ಮದಿಮೆಲೆಡ್, ಸಾಂಪ್ರದಾಯಿಕವಾದ್ ಧರಿಪುನ ಬಂಗಾರೊಲೆನ ಒಂಜಿ ಗುಂಪು.

## ಸಾಮಗ್ರಿಲು
ಚೂರ ಸಾಮಾನ್ಯವಾದ್ ಕೆಂಪು ಬೊಕ್ಕ ಬೊಲ್ದು ಉಪ್ಪುಂಡು; ಕೆಲವೊಂಜಿ ಸರ್ತಿ ಕೆಂಪು ಬಂಗಾರೊಲೆನ್ ಬೇತೆ ಬಣ್ಣೊಡು ಬದಲಾವಣೆ ಮಲ್ಪುವೆರ್, ಆಂಡ ಅವು ಸಾಮಾನ್ಯವಾದ್ ರಡ್ಡ್ ಬಣ್ಣೊಡು ಮಾತ್ರ ಉಪ್ಪುಂಡು. ಅವು ಸಾಂಪ್ರದಾಯಿಕವಾದ್ ಐವರಿಡ್ದ್ ಮಲ್ಪುನವು, ಇನ್ಲೇ ವರ್ಕ್ ಡ್, ಆಂಡ ಇತ್ತೆ ಪ್ಲಾಸ್ಟಿಕ್ ಡ್ ಮಲ್ಪುನವು. ಸಾಂಪ್ರದಾಯಿಕವಾದ್ 21 ಬಂಗಾರೊಲು ಉಪ್ಪುಂಡು, ಆಂಡ ಇತ್ತೆದ ಕಾಲೊಡು ಮದಿಮೆ ಆಯಿನ ಪೊಣ್ಣು 7, 9 ಅತ್ತಂದೆ 11 ಬಂಗಾರೊಲೆನ್ ಪಾಡುವೆರ್. ಮುಂಗೈದ ಮಿತ್ತ್ ದ ಸುತ್ತಳತೆ ಬೊಕ್ಕ ಮಣಿಕಟ್ಟ್ ದ ಪ್ರಕಾರ ಬಳೆ ಗಾತ್ರೊಡು ಉಪ್ಪುಂಡು ಅಂಚಾದ್ ಸೆಟ್ ಸರಿಯಾದ್ ಸರಿ ಆಪುಂಡು.

## ಗುಜರಾತಿ ಚೂಡ್ಲೊ
ಗುಜರಾತಿ ಸಂಪ್ರದಾಯೊಡು, ಮದಿಮೆದ ಬಂಜಿಲೆನ್ ಚೂಡ್ಲೊ (ચૂડલો) ಪಂಡ್ದ್ ಲೆಪ್ಪುವೆರ್. ಸಾಂಪ್ರದಾಯಿಕವಾದ್ ಅವು ಆನೆದ ದಂತ/ದಂತಕವಚೊನು ಬಳಸದ್ ಮಲ್ಪುನವು ಬೊಕ್ಕ ಅವೆನ್ "ಹಾತಿ ದಾಂಟ್ ನೋ ಚೂಡ್ಲೊ" ಪಂಡ್ದ್ ಲೆಪ್ಪುವೆರ್. ಈ ಬಂಜಿಲೆನ್ ಮದ್ಮೆಗ್ ಅಲೆನ ಅಪ್ಪೆ ಅಮ್ಮೆ ಕೊರ್ಪೆರ್. ಚೂಡ್ಲೊನು ಸಾಮಾನ್ಯವಾದ್ ಪನೇತರ್ ಪನ್ಪಿನ ಗುಜರಾತಿ ಮದಿಮೆದ ಸೀರೆದೊಟ್ಟುಗು ಜೋಡಿ ಮಲ್ಪುವೆರ್. ಈ ಚೂಡ್ಲೊ ಬಂಜಿಲು ಸಾಮಾನ್ಯವಾದ್ ಪಣೇತರ ಸೀರೆಗ್ ಸರಿ ಆಯೆರೆ ಕೆಂಪು ಬೊಕ್ಕ ಪಚ್ಚೆ ಬಣ್ಣೊಡು ಉಪ್ಪುಂಡು. ಗುಜರಾತಿ ಸಂಸ್ಕೃತಿಡ್ ಚುಡ್ಲೊಗು ಮಲ್ಲ ಮಹತ್ವ ಉಂಡು ಪನ್ಪಿನವು "ಚುಡ್ಲೊ ಲ್ಯಾಡೊ ಜಿ ಮೀರಾ ಬೈ ಪೆಹಾರ್ ಲ್ಯೊ" ಬೊಕ್ಕ "ರಾಧಾ ಚುಡ್ಲೊ ಪೆರ್ಜೆ ಮರ ನಾಮ ನು" ಇಂಚಿನ ಕೆಲವು ಜಾನಪದ ಗೀತೆಲೆಡ್ ತೋಜುಂಡು.

## ಮರಾಠಿ ಹಿರ್ವ ಚೂರ
ಹಿರ್ವ ಚೂಡಾ, ನವಿಲು ಪಚ್ಚೆ ಬಣ್ಣದ ಚೂಡಾದ ಬಂಜಿಲೆನ್ ಮರಾಠಿ ಮದಿಮಲ್ ಧರಿಪುನವು ಎಡ್ಡೆ. ಪಚ್ಚೆ ಬಣ್ಣ ಫಲವತ್ತತೆದ ಬಣ್ಣ ಆದುಪ್ಪುನೆರ್ದಾತ್ರ ದೇವಿ (ಹಿಂದೂ ದೇವತೆ) ಗ್ ಸಂಬಂಧ ಪಟ್ಟಿನವು. ತುಳಜಾಭವಾನಿ ಬೊಕ್ಕ ರೇಣುಕಾದೇವಿ ದೇವಿ ಸಾನೊಲೆಡ್ ಹಿರ್ವ ಚೂದ ಉಪಯೋಗ ಮಲ್ತ್‌ದ್ ದೇವಿಲೆನ್ ಸಿಂಗಾರ ಮಲ್ಪುವೆರ್. ಮದಿಮೆದ ಪೊರ್ತುಡು ಹಿರ್ವ ಚೂದ ಮಲ್ಪುನ ಮರಾಠಿ ಸಂಪ್ರದಾಯ ಉತ್ತರ ಭಾರತೊಡು ಹರಿಯಾಲಿ ತೀಜ್ ದ ಪೊರ್ತುಡು ಪಚ್ಚೆ ಬಂಜಿಲೆನ್ ಪಾಡುನಲೆಕ ಉಂಡು. ಕೆಲವೊಂಜಿ ಸರ್ತಿ, ಪಚ್ಚೆ ಬಣ್ಣದ ಬಂಜಿಲೆನ್ ಕೆಂಪು ಬಂಗಾರೊಲೆನ್ ಜೋಡಿ ಮಲ್ಪುವೆರ್. ಹಿರ್ವ ಚೂದ (ಪಚ್ಚೆ ಬಂಜಿ) ಸುವಾಸಿನಿ ಕೊರ್ಪಿನ ಹಲ್ದಿ ಎಣ್ಣೆ ಸ್ನಾನ ಮಲ್ತ್ ಬೊಕ್ಕ ಒಂಜಿ ವರ್ಸೊಗು ಪಾಡುವೆರ್.

## ನೇಪಾಳಿ ಚೂರ
ಒಂಜಿ ನೇಪಾಳಿ ಚೂರಾ ಸೆಟ್ ನ್ ಸಾಮಾನ್ಯವಾದ್ ಕೆಂಪು ಬಣ್ಣದ ಗಿಲ್ಡೆಡ್ ಬಂಗಲ್ ಡ್ ಮಲ್ಪುವೆರ್. ಚುರಾ ಬಂಗಲ್ಸ್ ನ್ ಮಸ್ತ್ ಸರ್ತಿ ಪೋಟೆ (ಮಣಿ ಕಂಕಣ) ದ ಒಟ್ಟುಗು ಜೋಡಾದ್ ದೀಪೆರ್. ಚುರಾ ಬಂಗಲ್ಸ್ ನ್ ತೀಜ್ ಆಚರಣೆಡ್ ಲಾ ಪಾಡುವೆರ್, ಉಂದು "ಚುರಾ ಟಿಕಾ ಲಾಲಿ" ದಂಚಿನ ನೇಪಾಳಿ ತೀಜ್ ಪಾಡ್ದನೊಲೆಡ್ದ್ ತೆರಿಯುಂಡು.

## ಬಂಗಾಳಿ ಬೊಕ್ಕ ಒಡಿಯ ಶಾಖ ಪೊಲ ಚೂರ
ಒಡಿಯಾ ಬೊಕ್ಕ ಬಂಗಾಳಿ ಮದಿಮೆಡ್, ಮದಿಮೆ ಆಯಿನ ಪೊಣ್ಣುಲು ಕೆಂಪು ಬೊಕ್ಕ ಬೊಲ್ದು ಬಣ್ಣದ ಬಂಗಾರೊಲೆನ್ ಪಾಡುವೆರ್, ಅವು ಕಡಲ್ದ ಚಿಪ್ಪು (ಶಂಖ್) ಬೊಕ್ಕ ಕೆಂಪು ಹವಳೊಡ್ದ್ (ಪೋಲಾ) ಮಲ್ಪುವೆರ್. ಅಂಚ ಶಾಖ ಪಂಡ ಶಂಖದ ಮೂಲಕ ಮಲ್ಪುನ ಬೊಲ್ದು ಬಂಜಿ ಬೊಕ್ಕ ಪೋಲ ಪಂಡ ಕೆಂಪು ಕುರಲ್‌ಡ್ ಮಲ್ಪುನ ಕೆಂಪು ಬಂಜಿ. ಲೋಹಾ, ಒಂಜಿ ಮಲ್ಲ ಕಬ್ಬಿಣದ ಕಡ್ಡಿನ್ ಚಿನ್ನೊಡು ಮುಚ್ಚಿದ್ ಶಾಖಾ ಪೋಲಾ ಚೂರೊದ ಒಟ್ಟುಗು ಪಾಡುವೆರ್.

## ಅಸ್ಸಾಂ ಮುತಿ ಖಾರು ಚೂರ
ಮುತಿ ಖಾರು ಪಂಡ ಅಸ್ಸಾಂ ಡ್ ಬಿಹು ಪರ್ಬೊನು ವ್ಯಾಪಕವಾದ್ ಆಚರಣೆ ಮಲ್ಪುನಗ ಮದಿಮೆಡ್ ಮದಿಮೆಡ್ ಧರಿಪುನ ಒಂಜಿ ಸಾಂಪ್ರದಾಯಿಕ ಬೊಕ್ಕ ಜನಾಂಗೀಯ ಬಳೆ. ಉಂದೆಟ್ ಒಂಜಿ ಚಿನ್ನದ ಲೇಯರ್ ಬೊಕ್ಕ ಕೆಲವು ಭಾಗೊಡು ಬೊಳ್ಳಿ ಉಪ್ಪುನೆರ್ದಾತ್ರ ಉಂದು ಜಾಸ್ತಿ ಆಕರ್ಷಕವಾದುಂಡು.

## ಸಿಂಧಿ ಚೂರ
ಸಿಂಧಿ ಸಾಂಪ್ರದಾಯಿಕ ಚುರಾಸ್ ನ್ ದಂತಕವಚ ಬೊಕ್ಕ ಕಡಲ್ ದ ಚಿಪ್ಪುಲೆಡ್ದ್ ಮಲ್ಪುನವು, ಆಂಡ ಇನಿ ಉಂದು ಕೆಂಪು, ನೀಲಿ, ಪಚ್ಚೆ, ಕಿತ್ತಳೆ ಇಂಚಿನ ಬೇತೆ ಬೇತೆ ಬಣ್ಣೊಲೆನ ಪ್ಲಾಸ್ಟಿಕ್ ಡ್ದ್ ಮಲ್ಪುನವು ಸಾಂಪ್ರದಾಯಿಕವಾದ್ ಬಿಳುಪು ಬಣ್ಣೊಡು ಮಾತ್ರ ಮಲ್ಪುನವು ಅತ್ತ್. ಐವರಿನ್ ಮಸ್ತ್ ಆಭರಣೊಲೆನ್ ಮಲ್ಪೆರೆ ಉಪಯೋಗ ಮಲ್ತೊಂದಿತ್ತೆರ್, ಭಂಬೋರ್ ನಗರೊಡು ಜಗತ್ತ್ ದ ಮಲ್ಲ ಐವರಿ ಕಾರ್ಯಾಗಾರ ಇತ್ತ್ಂಡ್. 

ಸಿಂಧ್ ಡ್ ಸಾಂಪ್ರದಾಯಿಕ ಚೂರೊಲು ದಂತಕವಚೊದ ಉಂಗುರೊಲು ಮುಂಭಾಗದ ತೋಳುಲೆನ್ ಅತ್ತಂದೆ ಪೂರ್ತಿ ತೋಳುಲೆನ್ ಮುಚ್ಚುನವು, ಅವು ಮಾತಾ ಸಂಪ್ರದಾಯೊಲು, ಧರ್ಮೊಲು ಬೊಕ್ಕ ವರ್ಗೊಲೆಡ್ ಧರಿಸೊಂದಿತ್ತೆ ಆಂಡ ಭಾರತೊದ ಬೇತೆ ಭಾಗೊಲೆನಲೆಕ ಅವು ಮದಿಮೆದ ಸಂಕೇತವಾದ್ ಧರಿಸಂದಿನವು, ದಾಯೆ ಪಂಡ ಅವಿವಾಹಿತ ಪೊಣ್ಣುಲುಲಾ ಚುರಾಲೆನ್ ಧರಿಸೊಂದಿತ್ತೆರ್, ಬಹುಶಃ ಮುಂಭಾಗದ ತೋಳುಲೆನ್ ಮಾತ್ರ. 

ಸಿಂಧ್ ಡ್ ಸುರುಕು ಸಿಂಧಿ ಶೈಲಿ, ಧಾಟ್ಕಿ ಶೈಲಿ ಬೊಕ್ಕ ಮಾರ್ವಾರಿ ಶೈಲಿ ಧರಿಪುನ ಮೂಜಿ ಬೇತೆ ಬೇತೆ ಶೈಲಿ/ಪ್ರಕಾರೊಲು ಉಂಡು. ಸಾಂಪ್ರದಾಯಿಕ ಚೂರಾಲೆನ್ ಇನಿ ಸಿಂಧ್ ದ ಮಸ್ತ್ ಸಿಂಧಿ ಪೊಣ್ಣುಲು ಸಂಪೂರ್ಣವಾದ್ ಬುಡ್ದು ಪೋಯೆರ್ ಬೊಕ್ಕ ಗಾಜಿಡ್ದ್ ಮಲ್ತಿನ ಕೆಂಪು ಬಣ್ಣದ ಚೂರಾಲೆನ್ ಸಾಮಾನ್ಯವಾದ್ ಮದಿಮೆದ ಸಮಾರಂಭೊಡು ಮಾತ್ರ ಮದಿಮೆ ಆಯಿನ ಪೊಣ್ಣು ಧರಿಪುವೆರ್, ಕೆಲವೆರೆಗ್ ಗಾಜಿದ ಬಂಗಾರೊಲು ಅತ್ತಂಡ ಬೊಳ್ಳಿ ಅತ್ತಂಡ ಚಿನ್ನದ ಕಂಗಾರ್/ಕರ (ಕಂಕಣೊಲು) ಪಾಡುವೆರ್. ಆಂಡ ಥಾರ್ ದ ಮಸ್ತ್ ಪೊಣ್ಣುಲು ಇತ್ತೆಲಾ ಪಿರಾಕ್ ದ ಸಿಂಧಿ ಚೂರೊಲೆನ್ ಪಾಡೊಂದುಲ್ಲೆರ್.

## ಆಚರಣೆ
ಚೂರಾ ಪಾಡುನವು ಮುಖ್ಯವಾದ್ ಒಂಜಿ ಭಾರತೀಯ ಹಿಂದೂ ಸಂಪ್ರದಾಯ ಆದುಂಡು ಉಂದೆನ್ ಬೇತೆ ಭಾರತೀಯ ಧಾರ್ಮಿಕ ಸಮುದಾಯೊಲುಲಾ ಸಾಂಸ್ಕೃತಿಕವಾದ್ ಅನುಸರಿಸೊಂದುಲ್ಲೆರ್. ಸಿಂಧೂರ್ ಬೊಕ್ಕ ಮಂಗಲಸೂತ್ರ— ಮದಿಮೆ ಆಯಿನ ಪೊಣ್ಣುಲು ಪಾಡುನ ಬೇತೆ ಅಲಂಕಾರೊಲು. ಜಮ್ಮು, ಹಿಮಾಚಲ, ಪಂಜಾಬ್, ಉತ್ತರಾಖಂಡ್, ಹರಿಯಾಣ, ಗುಜರಾತ್, ರಾಜಸ್ಥಾನ ಬೊಕ್ಕ ಮಧ್ಯಪ್ರದೇಶ, ಉತ್ತರ ಪ್ರದೇಶೊಡು ಈ ಆಚರಣೆನ್ ವ್ಯಾಪಕವಾದ್ ನಡಪಾವೊಂದುಲ್ಲೆರ್. ಮದಿಮೆದ ದಿನ ಬೊಳ್ಪುಗು ಅತ್ತ್ಂಡ ದುಂಬುದ ದಿನ ಚೂರ ಕ್ರಮ ನಡಪುಂಡು.ಮದಿಮೆಗ್ ಅಪ್ಪೆ ಅಮ್ಮೆ ಅಮ್ಮೆರ್ ಒಂಜಿ ಸೆಟ್ ಚೂರಿಯನ್ ಕೊರ್ಪೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026